CELEX: 32014R0190
Language: fi
Date: 2014-02-24 00:00:00
Title: Neuvoston täytäntöönpanoasetus (EU) N:o 190/2014, annettu 24 päivänä helmikuuta 2014 , lopullisen tasoitustullin käyttöönotosta Intiasta peräisin olevan tietynlaisen polyeteenitereftalaatin tuonnissa asetuksen (EY) N:o 597/2009 18 artiklan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) N:o 461/2013 muuttamisesta

28.2.2014   
            
            
               FI
            
            
               Euroopan unionin virallinen lehti
            
            
               L 59/5
            
         
      NEUVOSTON TÄYTÄNTÖÖNPANOASETUS (EU) N:o 190/2014,
   annettu 24 päivänä helmikuuta 2014,
   lopullisen tasoitustullin käyttöönotosta Intiasta peräisin olevan tietynlaisen polyeteenitereftalaatin tuonnissa asetuksen (EY) N:o 597/2009 18 artiklan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) N:o 461/2013 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (1), jäljempänä ’perusasetus’, ja erityisesti sen 13 artiklan,
   ottaa huomioon ehdotuksen, jonka Euroopan komissio on tehnyt neuvoa-antavaa komiteaa kuultuaan,
   sekä katsoo seuraavaa:
   A.   AIKAISEMPI MENETTELY
   
   
               (1)
            
            
               Neuvosto otti asetuksella (EY) N:o 2603/2000 (2) käyttöön Intiasta peräisin olevan polyeteenitereftalaatin, jäljempänä ’PET’, tuonnissa sovellettavat tasoitustoimenpiteet. Toimenpiteiden voimassaolon päättymistä koskevan tarkastelun jälkeen näiden toimenpiteiden voimassaoloa on viimeksi jatkettu neuvoston täytäntöönpanoasetuksella (EU) No 461/2013 (3).
            
         
               (2)
            
            
               Neuvosto otti asetuksella (EY) N:o 2604/2000 (4) käyttöön Intiasta peräisin olevan PET:n tuonnissa sovellettavat polkumyyntitoimenpiteet. Toimenpiteiden voimassaolon päättymistä koskevan tarkastelun jälkeen näiden toimenpiteiden voimassaoloa on viimeksi jatkettu neuvoston asetuksella (EY) N:o 192/2007 (5). Komissio pani 24 päivänä helmikuuta 2012 vireille seuraavan toimenpiteiden voimassaolon päättymistä koskevan tarkastelun. Neuvosto hylkäsi täytäntöönpanopäätöksellä 2013/226/EU (6) komission ehdotuksen neuvoston täytäntöönpanoasetukseksi, jolla olisi pidetty voimassa muun muassa Intiasta peräisin olevan PET:n tuonnissa sovellettava polkumyyntitulli, ja näin ollen polkumyyntitoimenpiteiden voimassaolo päättyi.
            
         
               (3)
            
            
               Vuonna 2000 komissio hyväksyi päätöksellä 2000/745/EY (7) hintasitoumukset, joita tarjosivat sekä polkumyynnin että tukien vastaisten menettelyjen yhteydessä muun muassa seuraavat intialaiset yritykset: Pearl Engineering Polymers Limited, jäljempänä ’Pearl’, ja Reliance Industries Limited, jäljempänä ’Reliance’. Vuonna 2005 komissio hyväksyi päätöksellä 2005/697/EY (8) sitoumuksen intialaiselta yritykseltä South Asean Petrochem Limited, joka muutti fuusion tuloksena nimensä muotoon Dhunseri Petrochem & Tea Limited, jäljempänä ’Dhunseri’ (9).
            
         B.   SITOUMUSTEN PERUUTTAMINEN JA TÄYTÄNTÖÖNPANOASETUKSEN (EU) N:o 461/2013 MUUTTAMINEN
   
   
               (4)
            
            
               Täytäntöönpanopäätöksellä 2014/109/EU (10) komissio peruutti hyväksynnän sitoumuksilta, joiden tarjoajina olivat mainitut kolme intialaista yritystä Dhunseri, Reliance ja Pearl. Tämän vuoksi täytäntöönpanoasetuksen (EU) N:o 461/2013 1 artiklan 4 kohta ja 2 artikla sekä kyseisen asetuksen liite olisi kumottava. Vastaavasti täytäntöönpanoasetuksen (EU) N:o 461/2013 1 artiklan 2 kohdassa käyttöön otettuja lopullisia tasoitustulleja olisi sovellettava yritysten Dhunseri, Reliance ja Pearl tuottaman PET:n tuonnissa (Taric-lisäkoodi A585 Dhunserin osalta, Taric-lisäkoodi A181 Reliancen osalta ja Taric-lisäkoodi A182 Pearlin osalta),
            
         ON HYVÄKSYNYT TÄMÄN ASETUKSEN:
   1 artikla
   1.   Kumotaan täytäntöönpanoasetuksen (EU) N:o 461/2013 1 artiklan 4 kohta ja 2 artikla sekä kyseisen asetuksen liite.
   2.   Numeroidaan täytäntöönpanoasetuksen (EU) N:o 461/2013 1 artiklan 5 kohta uudelleen 1 artiklan 4 kohdaksi.
   3.   Numeroidaan täytäntöönpanoasetuksen (EU) N:o 461/2013 3 artikla uudelleen 2 artiklaksi.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä helmikuuta 2014.
      
         
            Neuvoston puolesta
         
         
            Puheenjohtaja
         
         K. ARVANITOPOULOS
         
      
   
   
      (1)  EUVL L 188, 18.7.2009, s. 93.
   
      (2)  Neuvoston asetus (EY) N:o 2603/2000, annettu 27 päivänä marraskuuta 2000, lopullisen tasoitustullin käyttöönotosta Intiasta, Malesiasta ja Thaimaasta peräisin olevan tietynlaisen polyeteenitereftalaatin tuonnissa, kyseisessä tuonnissa käyttöön otetun väliaikaisen tullin lopullisesta kantamisesta sekä Indonesiasta, Korean tasavallasta ja Taiwanista peräisin olevan tietynlaisen polyeteenitereftalaatin tuontia koskevan tukien vastaisen menettelyn päättämisestä (EYVL L 301, 30.11.2000, s. 1).
   
      (3)  Neuvoston täytäntöönpanoasetus (EU) N:o 461/2013, annettu 21 päivänä toukokuuta 2013, lopullisen tasoitustullin käyttöönotosta Intiasta peräisin olevan tietynlaisen polyeteenitereftalaatin tuonnissa asetuksen (EY) N:o 597/2009 18 artiklan mukaisen toimenpiteiden voimassaolon päättymistä koskevan tarkastelun jälkeen (EUVL L 137, 23.5.2013, s. 1).
   
      (4)  Neuvoston asetus (EY) N:o 2604/2000, annettu 27 päivänä marraskuuta 2000, lopullisen polkumyyntitullin käyttöönotosta Intiasta, Indonesiasta, Malesiasta, Korean tasavallasta, Taiwanista ja Thaimaasta peräisin olevan tietynlaisen polyeteenitereftalaatin tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta (EYVL L 301, 30.11.2000, s. 21).
   
      (5)  Neuvoston asetus (EY) N:o 192/2007, annettu 22 päivänä helmikuuta 2007, lopullisen polkumyyntitullin käyttöönotosta Intiasta, Indonesiasta, Malesiasta, Korean tasavallasta, Thaimaasta ja Taiwanista peräisin olevan tietynlaisen polyeteenitereftalaatin tuonnissa asetuksen (EY) N:o 384/96 11 artiklan 2 ja 3 kohdan mukaisen toimenpiteiden päättymistä koskevan tarkastelun ja osittaisen välivaiheen tarkastelun jälkeen (EUVL L 59, 27.2.2007, s. 1).
   
      (6)  Neuvoston täytäntöönpanopäätös 2013/226/EU, annettu 21 päivänä toukokuuta 2013, jolla hylätään ehdotus neuvoston täytäntöönpanoasetukseksi lopullisen polkumyyntitullin käyttöönotosta tietynlaisen Intiasta, Taiwanista ja Thaimaasta peräisin olevan polyeteenitereftalaatin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen sekä toimenpiteiden voimassaolon päättymistä koskevan tarkastelumenettelyn päättämisestä tietynlaisen Indonesiasta ja Malesiasta peräisin olevan polyeteenitereftalaatin tuonnin osalta, siltä osin kuin ehdotuksella otettaisiin käyttöön lopullinen polkumyyntitulli tietynlaisen Intiasta, Taiwanista ja Thaimaasta peräisin olevan polyeteenitereftalaatin tuonnissa (EUVL L 136, 23.5.2013, s. 12).
   
      (7)  Komission päätös 2000/745/EY, tehty 29 päivänä marraskuuta 2000, Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan tietynlaisen polyeteenitereftalaatin (PET) tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä (EYVL L 301, 30.11.2000, s. 88).
   
      (8)  Komission päätös 2005/697/EY, tehty 12 päivänä syyskuuta 2005, muun muassa Intiasta peräisin olevan tietynlaisen polyeteenitereftalaatin tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä tehdyn päätöksen 2000/745/EY muuttamisesta (EUVL L 266, 11.10.2005, s. 62).
   
      (9)  Ilmoitus muun muassa Intiasta peräisin olevan tietynlaisen polyeteenitereftalaatin unioniin suuntautuvassa tuonnissa voimassa olevista tasoitustoimenpiteistä: yksilöllisen tasoitustullin soveltamisalaan kuuluvan yrityksen nimenmuutos (EUVL C 335, 11.12.2010, s. 7).
   
      (10)  Komission täytäntöönpanopäätös 2014/109/EU, annettu 4 päivänä helmikuuta 2014, muun muassa Intiasta peräisin olevan tietynlaisen polyeteenitereftalaatin (PET) tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä tehdyn päätöksen 2000/745/EY kumoamisesta (katso tämän virallisen lehden sivu 35).